Diari Oficial de la Generalitat Valenciana


Sumari del DOGV 8922, del 08-10-2020 (2020/7865)

Notificació de la sentència dictada en el procediment ordinari número 49/2017.
------------------------------------------------------------------------------

### Dades del document

Número de DOGV
:   8922

Data del DOGV
:   08-10-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/7865


Organisme emissor
:   Jutjat de Primera Instància i Instrucció Número 1 de Catarroja

Tipus de document
:   Edicte

Notificació de la sentència dictada en el procediment ordinari número 49/2017. [2020/7865]  
Procediment: procediment ordinari [ORD] - 000049/8629-WCZ.  
Joaquín Andrés Sancho, lletrat de l'Administració de justícia del Jutjat de Primera Instància i Instrucció número 1 de Catarroja, faig saber que, en el judici a què s'ha fet referència, s'ha dictat la Sentència número 56/20, de data 17 de març de 2020, que té l'encapçalament i la dispositiva com segueix:  
  
«Sentència núm. 56/20  
Catarroja, 17 de març de 2020.  
Carmen Montañés Duato, magistrada jutgessa substituta del Jutjat de Primera Instància i Instrucció núm. 1 de Catarroja i del seu partit, he vist aquestes actuacions de judici ordinari núm. 49/2017, sobre reclamació de quantitat, seguides a instàncies de l'entitat Banco Primus, SA, sucursal a Espanya, representada pel procurador Francisco Abajo Abril i assistida pel lletrat Ignacio Alonso Cano, contra Trinidad Camacho Romero, representada per la procuradora Catherine Biasoli López i assistida pel lletrat Miguel Armengot Gómez, i contra Lucía Camacho Fernández, declarada en situació processal de rebel·lia; i, resolc, d'acord amb els següents:  
(....)  
Dispositiva  
Estime parcialment la demanda formulada pel procurador dels tribunals Francisco Abajo Abril, en nom i representació de l'entitat Banco Primus, SA, sucursal a Espanya, contra Trinidad Camacho Romero i Lucía Camacho Fernández, declare que aquesta demanda pertoca parcialment i, en conseqüència, condemne la part demandada a abonar a la part actora, una vegada siga ferma aquesta resolució, la quantitat de 14.564,81 euros de principal, més els interessos ordinaris procedents que es determinen en la fase d'execució de la sentència, calculats tal com s'exposa en el fonament jurídic segon d'aquesta resolució, més els interessos legals que es produïsquen des de la data d'interposició de la demanda, així com els interessos establits en l'art. 576.2 LEC, si escau, a partir de la data d'aquesta resolució.  
  
Estime parcialment la demanda reconvencional:  
1. Es declara abusiva i, per tant, nul·la de ple dret la clàusula tercera-2- Fórmula financera, clàusula coneguda com a ?365/360?, per la qual cosa ha de quedar completament sense efecte.  
Es condemna l'entitat bancària demandant reconvinguda a recalcular el préstec i aportar la liquidació completa de tots els abonaments mensuals pel préstec, sense l'aplicació de la clàusula esmentada, així com a abonar l'import resultant de la diferència, si escau, amb les quotes produïdes.  
2. Es declara abusiva i, per tant, nul·la, la clàusula cinquena, despeses a càrrec de la part prestatària.  
Es condemna l'entitat bancària a sotmetre's a aquesta declaració i a abonar als demandats reconvinents la quantitat de cent nou euros amb trenta-un cèntims (109,31 euros), més l'interés legal des de la data de l'abonament.  
4. Es declara abusiva i, per tant, nul·la la clàusula sisena, interessos de demora.  
Es condemna l'entitat bancària a sotmetre's a aquesta declaració i a abonar als demandants les quantitats que aquests hagen abonat en virtut d'aquest concepte.  
Tot això, sense fer un pronunciament especial pel que fa a les costes. Cada part ha d'abonar les costes causades a instàncies seues; i les comunes, a mitges.  
Notifiqueu aquesta resolució a les parts i feu-los saber que aquesta no és ferma i que, en contra, s'hi pot interposar un recurs d'apel·lació per a l'Audiència Provincial de València, per escrit i davant d'aquest jutjat, dins del termini de 20 dies hàbils, comptadors des de l'endemà de la notificació. És requisit necessari per a recórrer-hi, en virtut de la Llei orgànica 1/2009, de 3 de novembre, complementària de la Llei de reforma processal per a la implantació de la nova oficina judicial, la consignació en el compte de depòsits i consignacions d'aquest jutjat, obert en el Banco Español de Crédito, de la quantitat de 50 euros.  
Porteu-ne una testimoniança a les actuacions i registreu-la en el llibre que corresponga.  
Aquesta és la meua sentència, que pronuncie, mane i signe.  
Atés que es desconeix el domicili o la residència actuals de Lucía Camacho Fernández, de conformitat amb el que disposa l'article 497 de la Llei 1/2000, d'enjudiciament civil, s'ordena la publicació d'aquest edicte per a portar a efecte la diligència de notificació de sentència a Lucía Camacho Fernández; expedisc aquest edicte a fi que li valga de notificació en deguda forma.  
  
Catarroja, 23 de setembre de 2020.- El lletrat de l'Administració de justícia. Joaquín Andrés Sancho.